A BULZAI ANTIMONIT KRISTÁLYALAKJAI. 183 
Néhány szívalakú (130) szerinti ikret is megvizsgáltam e lelőhelyről, s azokat 
a MügGE által leírtakkal teljesen megegyezőknek találtam. (15. ábra.) 
15. ábra- Az összes észlelt kristály formák gömbprojekciója. 
Megemlítem végül, hogy mindkét lelőhely kristályain észlelt összes alakokat 
a 15. ábra gömbprojek ciójában állítottam össze. 
A BULZAI ANTIMONIT KRISTÁLYALAKJAI. 
Irta: VENDL MÁR dr. 
— A 16. ábrával. — 
SCHAFARZIK FERENC dr. műegyetemi professzor úr Bulzán, Krassó-Szörény 
megyében szép antimonitokat gyűjtött, melyeket volt olyan szíves megvizsgálás 
céljából nekem átadni. Az antimonitok erősen mállott, kissé vörhenyes színű 
andezit-aggelomerátban fordulnak elő. Az andezit-agglomerát egyes helyeken 
teljesen kaolinná alakult, ami azt bizonyítja, hogy itt postvulkánikus hatások 
voltak, amelynek eredménye tulajdonképen az andezit-agglomerátban végig- 
vonuló, mintegy 5—6 em széles antimonittelér. A telért az antimonitnál fiatalabb 
képződményű kalcit kíséri. Az antimonittűk többnyire a telér határlapjaira 
merőleges irányban helyezkednek el, de vannak rózsában, sugarasan elhelyezkedő 
kristályok is. Ez utóbbiak közül sikerült néhány olyan szebb kristályt a telérből 
kiszabadítanom, melyekkel méréseket ií8 végezhettem. 
1 Előadta a Magyarhoni Földtani Társulat 1915 január 13-iki ülésén. 
